Diari Oficial de la Generalitat Valenciana


Sumari del DOGV 9728, del 20-11-2023 (2023/11013)

RESOLUCIÓ de 6 de novembre de 2023, del director general de Relacions amb Les Corts, de la Presidència de la Generalitat, per la qual es publica la pròrroga de l'acord de col·laboració entre LABORA Servei Valencià d'Ocupació i Formació i l'Ajuntament de la Nucia per a la prestació conjunta de serveis d'intermediació laboral mitjançant la instal·lació del servei Punt Labora.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9728

Data del DOGV
:   20-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11027


Data del document
:   06-11-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 6 de novembre de 2023, del director general de Relacions amb Les Corts, de la Presidència de la Generalitat, per la qual es publica la pròrroga de l'acord de col·laboració entre LABORA Servei Valencià d'Ocupació i Formació i l'Ajuntament de la Nucia per a la prestació conjunta de serveis d'intermediació laboral mitjançant la instal·lació del servei Punt Labora. [2023/11218]  
  
LABORA Servei Valencià d'Ocupació i Formació i l'Ajuntament de la Nucia han subscrit, prèvia tramitació reglamentària, els dies 4 i 3 d'octubre de 2023, respectivament, la pròrroga de l'acord de col·laboració subscrit el 13 de novembre de 2019 per a la prestació conjunta de serveis d'intermediació laboral mitjançant la instal·lació del servei Punt Labora, i, d'acord amb el que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 3 de novembre de 2023 i número 1052/2023, és procedent la publicació en el Diari Oficial de la Generalitat Valenciana de la pròrroga esmentada, que figura annexa a aquesta resolució.  
  
València, 6 de novembre de 2023.- El director general de Relacions amb Les Corts: Jorge Bellver Casaña.  
  
  
Pròrroga de l'acord de col·laboració entre LABORA Servei Valencià d'Ocupació i Formació i l'Ajuntament de la Nucia per a la prestació conjunta de serveis d'intermediació laboral per mitjà de la implantació del servei Punt Labora  
  
Intervinents  
D'una part, Antonio Galvañ Díez, director general de LABORA Servei Valencià d'Ocupació i Formació, nomenat en virtut del Decret 113/2023, de 25 de juliol, del Consell, pel qual es declara el cessament i es nomenen les persones titulars de secretaries autonòmiques dels departaments del Consell, basant-se en el que disposa la Llei 5/1983, de 30 de desembre, del Consell, i d'acord amb les facultats que li confereix el Reglament d'organització, règim jurídic i funcional de LABORA Servei Valencià d'Ocupació i Formació, aprovat pel Decret 216/2020, de 29 de desembre, del Consell, en representació de LABORA Servei Valencià d'Ocupació i Formació, autoritzat per l'Acord del Consell de data 19 de setembre de 2023.  
  
I, d'una altra part, Bernabé Cano García, com a alcalde de l'Ajuntament de la Nucia, en representació d'aquest i facultat expressament per a la signatura del present acord en virtut de l'article 21 de la Llei 7/1985, de 2 d'abril, reguladora de les bases de règim local, i de l'Acord adoptat per la Junta de Govern en la sessió del dia 29 de juny de 2023.  
  
Actuen en l'exercici dels seus respectius càrrecs i en la representació que tenen es reconeixen recíprocament capacitat per a formalitzar la present pròrroga, convenen subscriure-la i s'obliguen en els termes que conté, i prèviament,  
  
Manifesten  
Que, amb data 13 de novembre de 2019, LABORA Servei Valencià d'Ocupació i Formació i l'Ajuntament de la Nucia van subscriure un acord de col·laboració per a la prestació conjunta de serveis d'intermediació laboral mitjançant la implantació del servei Punt Labora.  
  
Que aquest acord, signat l'any 2019, va modificar i va completar determinats aspectes de l'acord de col·laboració que s'havia subscrit anteriorment amb l'entitat local, per a adaptar-lo a la normativa vigent en la matèria, la qual cosa va suposar la derogació d'aquest.  
Que l'acord estableix en la seua clàusula huitena una vigència de quatre anys des de la data de la seua signatura, que es podrà prorrogar per un període de fins a quatre anys addicionals en qualsevol moment anterior a la finalització del període de vigència, si així ho acorden unànimement les parts signants.  
Que, efectuada la instal·lació del terminal Punt Labora, i una vegada complits de manera satisfactòria els compromisos assenyalats en els punts 1, 2 i 5 de la clàusula tercera de l'acord, és voluntat de les parts subscriure la seua pròrroga, amb la finalitat de donar continuïtat a la prestació de serveis de la qual és objecte, de conformitat amb les següents  
  
Estipulacions  
  
Primera  
Es prorroga per un període de quatre anys l'acord subscrit entre LABORA Servei Valencià d'Ocupació i Formació i l'Ajuntament de la Nucia en data 13 de novembre de 2019.  
La pròrroga es farà efectiva des de la data de la data en què la signen les dues parts.  
  
Segona  
Les parts intervinents es comprometen a continuar desenvolupant les actuacions necessàries, dirigides a donar continuïtat a la prestació objecte de l'acord, i respectar els termes en els quals es va redactar.  
  
Tercera  
L'aplicació i execució de la pròrroga d'aquest acord, incloent-hi tots els actes jurídics que pogueren dictar-se en la seua execució i desplegament, no podrà suposar obligacions econòmiques per a la Generalitat i, en tot cas, s'hauran d'atendre amb els seus mitjans personals i materials.  
  
Quarta  
La pròrroga es publicarà en el Portal de transparència de la Generalitat Valenciana «GVA Oberta», d'acord amb el que disposen els articles 21.1.a i 12.1 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
Així mateix, l'entitat local signant garantirà la publicació per mitjà de la seua seu electrònica, del seu portal o de la seua pàgina web, segons el que estableixen els articles 21.1.a i 12.3 de la llei esmentada.  
La publicitat de la pròrroga es farà en el termini de deu dies hàbils des de la inscripció en el Registre de convenis de la Generalitat, segons exigeix l'article 12.2 del Decret 105/2017, de 28 de juliol, del Consell, de desplegament de l'esmentada llei de transparència.  
  
Cinquena  
D'acord amb el que preveu l'article 20 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, en concordança amb el que estableix l'article 111.3 de la Llei 8/2010, de 23 de juny, de règim local de la Comunitat Valenciana, la pròrroga subscrita, una vegada inscrita en el Registre de convenis de la Generalitat, haurà de publicar-se en el Diari Oficial de la Generalitat Valenciana en la manera indicada en l'esmentat decret de regulació dels convenis.  
  
I, en prova de conformitat, les dues parts signen el document electrònicament.  
  
04.10.2023. Per LABORA Servei Valencià d'Ocupació i Formació,  
  
El director general: Antonio Galvañ Díez.  
  
03.10.2023. Per l'Ajuntament de la Nucia,  
L'alcalde: Bernabé Cano García.